Dôvodová správa

1. ***Všeobecná časť***

Poslanci za stranu Kotleba – Ľudová strana Naše Slovensko Marian Kotleba, Rastislav Schlosár, Martin Beluský, Milan Uhrík a Milan Mazurek predkladajú   
do Národnej rady Slovenskej republiky návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým   
sa mení a dopĺňa zákon č. 372/1990 Zb. o priestupkoch v znení neskorších predpisov.

Štatistiky Ministerstva vnútra, týkajúce sa trestne stíhaných maloletých osôb za rôzne formy kriminality upozorňujú na nebezpečný trend opätovného nárastu počtu trestných činov, páchaných maloletými osobami. Súvisle s nárastom kriminality dochádza aj k čoraz významnejšiemu zníženiu veku páchateľov trestnej činnosti, čím sa častokrát dostávame k osobám, ktoré sú dnes podľa platnej legislatívy vyňaté z trestnej a priestupkovej zodpovednosti.

Takýto typ kriminality je na výraznom vzostupe práve v oblastiach s vysokým zastúpením asociálnych obyvateľov, žijúcich najčastejšie v cigánskych osadách,   
v blízkosti miest a obcí. Asociáli čoraz viac využívajú maloletých do 14 rokov na páchanie rôznych foriem kriminality. V mnohých prípadoch sa dokonca jedná   
o ich vlastné deti. Rodičia, vedomí si absentujúcej trestnej a priestupkovej zodpovednosti u takýchto maloletých osôb strácajú obavy z páchania kriminality,   
a preto nahovárajú svoje deti na rôzne krádeže, no častokrát aj lúpežné prepady   
s tragickým koncom.

Kotleba - Ľudová strana Naše Slovensko sa preto rozhodla reagovať   
na nebezpečný trend vzostupu kriminality, novelou trestného zákona a zákona   
o priestupkoch, s cieľom zlepšenia bezpečnostnej situácie na celom území Slovenskej republiky. Návrh zákona znižuje vek trestnej zodpovednosti zo súčasných 14 rokov na 12 rokov a priestupkovej zodpovednosti z 15 rokov rovnako na 12 rokov.

Fyzická vyspelosť mnohých detí už vo veku 12 rokov im častokrát poskytuje potenciál spôsobiť aj ťažké ublíženie na zdraví, hlavne u chránených osôb akými sú dôchodcovia alebo iné deti. Pri útoku v organizovanej skupine dokonca aj dospelej osobe alebo osobám. Snaha znížiť kriminalitu detí a mladistvých sa v minulosti premietla do § 211 Ohrozovanie mravnej výchovy mládeže (Trestný zákon),   
kde sa podľa písmena c) umožnenie konania trestnej činnosti stáva trestným činom jeho rodičov ako aj ďalších zodpovedných osôb.

V praxi však nastáva problém s dokazovaním toho, že rodičia umožnili maloletému páchať priestupky alebo trestné činy. Často dochádza k prípadom, že rodičia ani pri najlepšej snahe nedokážu zabrániť protiprávnej činnosti svojho potomka. Keďže však maloletý nie je zodpovedný za prípadné priestupky alebo trestné činy ktoré spácha, zlyhávajú tak akékoľvek metódy a formy prevencie protiprávnej činnosti.

Problém so stagnujúcim počtom trestných činov, prípadne ich neustálym nárastom v mnohých oblastiach východného a stredného Slovenska, obývaných   
v prevažnej miere asociálmi, priznáva aj Ministerstvo vnútra Slovenskej republiky. Práve Ministerstvo vnútra prišlo koncom roka 2017 s myšlienkou zavedenia štatistík cigánskej kriminality, ktoré by mohli pomôcť v lepšej objasnenosti mnohých trestných činov a následného prijatia účinných opatrení na zníženie kriminality   
v lokalitách s vysokou koncentráciou asociálnej časti obyvateľstva.

V mnohých krajinách Európskej únie je uzákonená nižšia veková hranica trestnej zodpovednosti, než je tomu v právnom systéme Slovenskej republiky. V susednom Maďarsku je veková hranica trestnej zodpovednosti maloletých   
v prípade spáchania závažného trestného činu (vraždy, lúpežného prepadnutia, zabitia, znásilnenia a pod.) určená vekom na 12 rokov, vo Francúzsku a Poľsku na 13 rokov, v Holandsku a Portugalsku na 12 rokov a v Anglicku a Walese dokonca na 10 rokov.

Práve zníženie vekovej hranice trestnej a priestupkovej zodpovednosti považujeme za najefektívnejší nástroj prevencie kriminálneho správania maloletých osôb. V prípade schválenia tejto novely budú mať štátne orgány možnosť umiestniť v reedukačnom centre priamym následkom páchania trestného činu osoby staršie ako 12 rokov.

Návrh zákona ponecháva v platnosti § 95 Trestného zákona, ktorý v ods. 1, zbavuje trestnej zodpovednosti osobu mladšiu ako pätnásť rokov, ktorá v čase spáchania činu nedosiahla takú úroveň rozumovej a mravnej vyspelosti, aby mohla rozpoznať jeho protiprávnosť alebo ovládať svoje konanie. Trestná zodpovednosť zaniká aj v prípade podľa ods.2, ak je závažnosť trestného činu malá.

Tab. č. 1. (zdroj. MV SR)

|  |  |  |  |  |  |  |
| --- | --- | --- | --- | --- | --- | --- |
| Údaje o stíhaných al. vyšetrovaných maloletých osobách podľa druhu kriminality | rok | | | | | |
| 2012 | 2013 | 2014 | 2015 | 2016 | 2017 |
| Násilná kriminalita | 127 | 132 | 106 | 73 | 91 | 114 |
| Mravnostná kriminalita | 45 | 29 | 27 | 30 | 28 | 45 |
| Majetková kriminalita | 601 | 656 | 680 | 598 | 618 | 606 |
| Ostatná kriminalita (výtržníctvo, drogy a pod.) | 74 | 72 | 54 | 61 | 67 | 71 |
| Zostávajúca kriminalita (nehody a pod.) | 27 | 15 | 14 | 15 | 15 | 19 |
| Ekonomická kriminalita | 78 | 52 | 33 | 55 | 28 | 28 |
| CELKOVÁ KRIMINALITA rok | 952 | 956 | 914 | 832 | 847 | 883 |

Vplyv predloženého návrhu zákona na rozpočet verejnej správy nie je možné kvantifikovať. Prípadný počiatočný zvýšený počet umiestnení v reedukačných centrách môže byť kompenzovaný následným znížením kriminálneho správania detí a mladistvých, čo v konečnom dôsledku v dlhšom časovom horizonte zníži počet chovancov takýchto centier.

Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými   
je Slovenská republika viazaná, ako aj s právom Európskej únie.

1. ***Osobitná časť***

**Čl. I**

K bodu 1 až 3

Doterajšia právna úprava umožňovala orgánom činným v trestnom konaní trestne stíhať osoby, ktoré boli staršie ako štrnásť rokov. Navrhuje sa, aby sa hranica trestnej zodpovednosti maloletých osôb znížila na dvanásť rokov.

**Čl. II**

K bodu 1 až 4

Upravuje sa veková hranica priestupcu zo súčasných pätnásť rokov   
na dvanásť rokov. Rovnako sa upravuje veková hranica priestupcu pri odložení veci a zastavení konania.

**Čl. III**

Navrhuje sa účinnosť zákona dňa 1. júla 2019.